|  |
| --- |
| **LANDSMØDE 2018** |
|  |
|  |

**Vedtægter for**

**Landsforbundet DUI-LEG og VIRKE**

Vedtaget på landsmødet 27. – 28. oktober 2018

§1: Formål

Fællesledelsens formål

DUI-LEG og VIRKE er en selvstændig idébetonet børne- og ungdomsorganisation, der i samarbejde med forældre og andre, på arbejderbevægelsens demokratiske, socialistiske idégrundlag.

Fællesledelsen skal til enhver tid hjælpe og støtte afdelingerne med at opfylde landsmødets, landskonferencens og hovedbestyrelsens vedtagelser.

§2: Navn og område

Stk. 1

Fællesledelsens navn

DUI-LEG og VIRKE [Her indskrives fællesledelsens navn] er en sammenslutning af alle tilsluttede DUI-LEG og VIRKE afdelinger. Fællesledelsen omfatter afdelingerne [Her indskrives afdelingernes navne] og har evt. hjemsted i [her skrives geografisk afgrænsning].

Fællesledelsen er en selvstændig økonomisk enhed tilknyttet Landsforbundet DUI-LEG og VIRKE

§3: Fællesmødet

Stk. 1

Højeste myndighed

Fællesledelsens højeste myndighed er årsfællesmødet, der afholdes hvert år i marts måned efter afdelingsmødernes afholdelse.

Varsling af årsfællesmødet

Årsfællesmødet indkaldes skriftligt med én måneds varsel med angivelse af dagsorden.

Årsfællesmødets indhold

På årsfællesmødet aflægges beretning,
ligesom det fremtidige arbejdet drøftes. Det reviderede regnskab, der består af driftsregnskab og status, fremlægges skriftligt til godkendelse.

Stk. 2

Delegerede til årsfællesmødet

Årsfællesmødet består af forretningsudvalget, en ligelig repræsentation (mindst 2 repræsentanter) fra hver tilsluttet DUI-LEG og VIRKE-afdeling. Disse har stemmeret.

Herudover deltager 1 repræsentant fra arbejderbevægelsens øvrige organisationer efter årsfællesmødets vedtagelse. Disse har ikke stemmeret.

Alle medlemmer har taleret

Derudover har alle medlemmer af DUI-LEG og VIRKE i fællesledelsens område adgangs- og taleret efter fællesledelsens forretningsudvalgs vedtagelser.

Stk. 3

Valg på årsfællesmødet

På årsfællesmødet vælges et forretningsudvalg bestående af formand, kasserer, sekretær, samt 1 repræsentant fra hver tilsluttet afdeling.

Andre valg

I landsmødeår vælges en delegeret til landsmødet.

Formanden og kasserer vælges på skift for 2 år ad gangen. Formand og kasserer må ikke være fra samme afdeling. Såfremt en afdelingsrepræsentant er forhindret i at møde, udpeger afdelingen selv en suppleant.

Endvidere vælges 2 revisorer, af hvilken én afgår hvert år.

Stk. 4

Fuldmagt er ugyldig

Der kan ikke stemmes ved fuldmagt.

Stk. 5

Ekstraordinært årsfællesmøde

Ekstraordinært årsfællesmøde skal afholdes og indkaldes med 14 dages varsel, såfremt forretningsudvalget eller 2 af de tilsluttede afdelinger og organisationsmedlemmer finder det nødvendigt.

Stk. 6

Daglig ledelse

Forretningsudvalget konstituerer sig selv.

Stk. 7

Fællesledelsens tegningsregler

Med bindende virkning for fællesledelsen tegner formand og kasserer i forening fællesledelsen. Dette gælder også med hensyn til køb, salg og pantsætning af ejendom efter beslutning herom på et årsfællesmøde.

Stk. 8

Forretningsorden

Forretningsudvalget fastsætter selv sin forretningsorden.

Stk. 9

Afstemningsregler

Alle vedtagelser på årsfællesmødet kræver almindeligt flertal blandt de fremmødte stemmeberettigede. Alle vedtagelser om ændringer af vedtægter, samt køb og salg af fællesledelsens faste ejendom skal dog vedtages af mindst 2/3 af de fremmødte stemmeberettigede.

Stk. 10

Forkøbsret

Ved salg har Landsforbundet og fællesledelse forkøbsret og kan underkende salg såfremt Landsforbundet og fællesledelse ikke har fået tilbud om køb.

Stk. 11

Indsendelse af forslag

Forslag til årsfællesmødet indsendes skriftligt til fællesledelsens formand senest 3 uger før mødets afholdelse.

Stk. 12

Information til amtet og Landsforbundet

Beretning, regnskab samt navne og adresser på forretningsudvalget skal indsendes til Landsforbundet straks efter årsfællesmødets afholdelse.

§4: Kontingent

Kontingent

Årsfællesmødet fastsætter kontingent til fællesledelsen for de tilsluttede afdelinger og organisationsmedlemmer.

§5: Regnskab og økonomi

Regnskabsåret

Regnskabsåret er kalenderåret.

§6: Ophævelse af fællesledelse

Stk. 1

Krav til ophør

Fællesledelsen ophører når 2/3 af de fremmødte delegerede stemmer for ophævelsen, eller når der kun er én DU-LEG og VIRKE afdeling i kommunen.

Forslag om opløsning af fællesledelsen skal fremgå af den udsendte dagsorden.

Stk. 2

Landsforbundet skal godkende ophævelsen

Før enhver ophævelse er gyldig, skal den godkendes af Landsforbundets Hovedbestyrelse.

Stk. 3

Formuen ved ophævelse

Ved fællesledelsens ophævelse, beslutter DUI-afdelingerne, der er tilsluttet fællesledelsen, hvad fællesledelsens formue skal anvendes til indenfor DUI-organisationen.

Såfremt der ikke eksisterer en DUI-afdeling, der er (var) tilknyttet fællesledelsen, så tilfalder formuen og ejendele Landsforbundet.

§7: Ændringer af vedtægter

Ændringer af fællesledelsens vedtægter skal ske på et årsfællesmøde og skal godkendes af mindst 2/3 af de fremmødte stemmer.

For at ændringer fra disse vejledende vedtægter er gældende, så skal de indsendes til Landsforbundets hovedbestyrelse efter behandlingen på årsfællesmødet.